open-index/open-wikipedia-markdown huggingface dataset:
Որոտնավան

**Որոտնավան**, գյուղ Հայաստանի Սյունիքի մարզի Սիսիան համայնքում։

## Անուն
Ռուսական կայսրության ժամանակաշրջանում կոչվել է Ուռուտ։ 1968 թվականի հուլիսի 3-ին վերանվանվել է Որոտան։ 2017 թվականի հունիսի 9-ին վերանվանվել է Որոտնավան։

## Աշխարհագրություն
Գտնվում է Որոտան գետի բարձրադիր ձախ ափին՝ ծովի մակարդակից 1360-1460 մ բարձրության վրա։ Հեռավորությունը Սյունիքի մարզի մարզկենտրոն Կապան քաղաքից ճանապարհով կազմում է մոտ 103 կմ, իսկ Սիսիան քաղաքից հեռու է մոտ 8 կմ դեպի հարավ-արևելք։

## Պատմություն
Գյուղն եղել է Մեծ Հայքի Ծղուկք գավառի մաս։ Գյուղի դիմաց գտնվում են պատմական Որոտն գյուղի ավերակները, ինչպես նաև միջնադարյան գերեզմանատուն, որտեղից 3 խաչքար բերվել է պատմության թանգարան։ Որոտանի շրջակայքում է գտնվում Որոտնաբերդը, որի մասին հիշատակումներ են պահպանվել պատմիչ Եղիշեի և Ստեփանոս Օրբելյանի թողած գրականություններում։ Բերդը հիշատակվում է նաև XVIII դարում։ Որոտնաբերդը պատկանել է Սյունաց արքա Սենիքերիմ I-ին։ Սյունիքում կատարված ազգային-ազատագրական շարժման ժամանակ բերդը Մելիք Բաշրից ազատագրում է Դավիթ Բեկը։ Գյուղի ներքին մասում է գտնվում ոչ պակաս նշանավոր Մելիք–Թանգու կամուրջը՝ կառուցված 1855 թվականին։

### Պատմամշակութային հուշարձաններ

## Բնակչություն
Համաձայն 2011 թվականին Հայաստանում անցկացված մարդահամարի արդյունքների՝ Որոտնավանի մշտական բնակչությունը կազմել է 263, առկա բնակչությունը՝ 218 մարդ։ Ռուսական կայսրության և Խորհրդային Միության ժամանակաշրջաններում գյուղը բնակեցվածն է եղել հիմնականում ադրբեջանցիներով, որոնք հեռացել են 1988-1989 թվականներին, որոնց հեռանալուց հետո բնակություն են հաստատել Խորհրդային Ադրբեջանից բռնագաղթած հայեր։ Ստորև ներկայացված է Որոտանավան գյուղի բնակչության թվային փոփոխությունն ըստ տարիների.

## Ծանոթագրություններ

## Արտաքին հղումներ
* Էջը Սյունիքի մարզպետարանի կայքում 

Կատեգորիա:Սիսիան համայնքի բնակավայրեր
Կատեգորիա:Սյունիքի մարզի գյուղեր
Լեանդրո Կաստան

**Լեանդրո Կաստան դա Սիլվա** (, ), բրազիլացի ֆուտբոլիստ, Բրազիլիայի հավաքականի և իտալական Ռոմա ֆուտբոլային ակումբի պաշտպան։

## Կարիերա
Լեանդրոն ֆուտբոլիստի կարիերան սկսել է Ժաու քաղաքի «Նոյեմբերի XV» թիմում, սակայն դեռ պատանեկան տարիքում նրան նկատել են «Աթլետիկո Մինեյրոյի» սկաուտները, որտեղ Լեանդրոն շարունակել է ուսումը։ 2005 թվականին նա իր առաջին խաղը կատարեց «աքլորիկ»-ի կազմի սերիայում։ Բայց այդ մրցաշրջանը չափազանց անհաջող էր Բելու Օրիզոնտիի ակումբի համար, որը դուրս էր եկել B սերիա։ Լեանդրո Կաստանը հաջորդ տարի օգնեց իր թիմին վերադառնալ էլիտա, իսկ 2007-ին մեկնեց շվեդական «Հելսինգբորգ»։

Շվեդիայում Լեանդրո Կաստանն անցկացրեց ընդամենը մեկ մրցաշրջան՝ հասցնելով գոլ խփել եվրոպական մրցումներում հոլանդական ՊՍՎ-ի դարպասին։ 2008 թվականին տեղափոխվել է «Գրեմիո Բարուերի», իսկ 2010 թվականին՝ «Կորինտիանս»։

2011 թվականին «Կորինտիանսը»  դարձավ Բրազիլիայի չեմպիոն, 2012-ին իր պատմության մեջ առաջին անգամ հասավ եզրափակիչ և նվաճեց Լիբերտադորեսի գավաթը։ Լեանդրո Կաստան հայտնվեց այս մրցաշարի խորհրդանշական հավաքականում։

2012-ի հուլիսի 2-ին հայտարարվեց այն մասին, որ Լեանդրո Կաստանը 5,5 միլիոն եվրոյով գնում է իտալական «Ռոմա» ակումբ։

2014-ի նոյեմբերին ֆուտբոլիստի մոտ հայտնաբերվել էր կավերնոզային հեմանգիոմա, 2014-ի դեկտեմբերի 3-ին ենթարկվել էր վիրահատության՝ այն հեռացնելու համար։ Մարզումներին վերադարձել է միայն 2015թվականի ապրիլին։

.Լեանդրոյի կրտսեր եղբայրը՝ Լուսիանո Կաստանը (1989 թ. ծնված) նույնպես պրոֆեսիոնալ ֆուտբոլիստ է, հանդես է գալիս «Բրագանտինոյում»։

## Նվաճումներ
*  Բրազիլական Սերիա A-ի չեմպիոն (1)՝ 2011
*  Բրազիլական Սերիա B-ի չեմպիոն (1)՝ 2006
* Մինաս-Ժերայս նահանգի չեմպիոն (1)՝ 2007
* Լիբերտադորեսի գավաթակիր (1)՝ 2012

## Ծանոթագրություններ

## Արտաքին հղումներ
* Անհատական պրոֆիլը Ռոմայի պաշտոնական կայքում 
* Պրոֆիլը soccerway.com-ում

Կատեգորիա:1986 ծնունդներ
Կատեգորիա:Բրազիլացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Նոյեմբերի 5 ծնունդներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կիևի մարզ

**Կիևի մարզ** (), մարզ Ուկրաինայի հյուսիսում։ Երկրի մայրաքաղաք, Կիևը հանդիսանում է մարզի կենտրոնը, սակայն չի մտնում նրա կազմի մեջ, հանդիսանալով առանձին վարչական միավոր Ուկրաինայի կազմում։

## Մարզի վարչական կառուցվածք
### Ընդհանուր տեղեկություններ
Կիևի մարզի վարչական կենտրոնն է Կիև քաղաքը։

Մարզի վարչական միավորների քանակները՝
* շրջաններ  - 25;
* բնակավայրեր  - 1184, այդ թվում՝
** գյուղական  - 1127;
** քաղաքային  - 55, այդ թվում՝
*** քաղաքատիպ ավաններ  - 30;
*** մարզային նշանակության քաղաքներ  - 12;
*** շրջանային նշանակության քաղաքներ  - 13;
* գյուղական խորհուրդներ  - 606։

Մարզում տեղական ինքնակառավարումը իրականացվում է Կիևի մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։

### Շրջաններ
Կիևի մարզի կազմի մեջ մտնում են 25 շրջաններ՝

### Քաղաքներ
Մարզային նշանակության քաղաքներ՝
* Բելայա Ցերկով
* Բերեզան
* Բորիսպոլ
* Բրովարի
* Բուչա
* Վասիլկով
* Իրպեն
* Օբուխով
* Պերյեսլավ-Խմելնիցկի
* Ռժիշչև
* Սլավուտիչ
* Ֆաստով

Շրջանային նշանակության քաղաքներ՝
* Բոգուսլավ
* Բոյարկա
* Վիշգորոդ
* Վիշնյովոե
* Կագարլիկ
* Միրոնովկա
* Սկվիրա
* Տարաշչա
* Տետիև
* Ուզին
* Ուկրաինկա
* Յագոտին

Անմարդաբնակ քաղաքներ՝
* Պրիպյատ (նախկինում մարզային նշանակության քաղաք)
* Չեռնոբիլ (նախկինում շրջանային նշանակության քաղաք)

## Բնակչություն
Կիևի մարզում բնակվում են ավելին քան 1,8 միլիոն մարդ (չհաշված Կիևը) կամ Ուկրաինայի բնակչության 3,7 %։

### Բնակչության ազգային կազմ
Համաձայն 2001 թվականի մարդահամարի տվյալների, ցույց են տրված հազար մարդ և ավելի ներկայացված ազգերը՝

* Ուկրաինացիներ  - 1 684 403
* Ռուսներ  - 109 422
* Բելառուսներ  - 8 698
* Լեհեր  - 2 846
* Հայեր  - 2 341
* Մոլդավացիներ  - 1 515
* Չեն նշել  - 1 350
* Հրեաներ  - 1 270
* Թաթարներ  - 1 102
* Ադրբեջանցիներ  - 1 033

### Խոշոր բնակավայրեր




## Տես նաև
* Ուկրաինայի վարչական բաժանում

## Ծանոթագրություններ

Կիևի մարզ
Մաուրո Գոյկոեչեա

**Մաուրո Դանիել Գոյկոեչեա Ֆուրիա** (, ), ուրուգվայցի դարպասապահ, վարձավճարով հանդես է գալիս իտալական Ռոմա ֆուտբոլային ակումբում։

## Կարիերա
### Ակումբային
Մաուրոն 18 տարեկան հասակում պայմանագիր է ստորագրում տեղի Դանուբիո ֆուտբոլային ակումբի հետ։ Վերջինիս հետ Ուրուգվայի առաջնությունում անցկացնում է 60 հանդիպում։ 2012 թվականի օգոստոսի վերջին առաջարկ է ստանում իտալական Ռոմայի գլխավոր մարզիչ Զդենեկ Զեմանից, Մաուրոն տեղափոխվում է Հռոմ՝ 1 մրցաշրջան վարձավճարով անցկացնելու համար։ Ջալլոռոսսների կազմում իր անդրանիկ հանդիպումը ուրուգվայցին անցկացնում է Սերիա A-ի 10-րդ տուրում՝ առաջին խաղակեսից հետո փոխարինելով Մաարտեն Ստեկելենբուրգին։

### Միջազգային
Ուրուգվայի մինչև 17 և մինչև 20 տարեկանների հավաքականների կազմում 2005 և 2007 թվականներին համապատասխանաբար մասնակցել է աշխարհի երիտասարդական առաջնություններին։

## Նվաճումներ
;  Դանուբիո
* Ուրուգվայի չեմպիոն՝ 2006/07
## Ծանոթագրություններ

## Արտաքին հղումներ
* Անհատական պրոֆիլը Ռոմայի պաշտոնական կայքում

Կատեգորիա:Ուրուգվայցի ֆուտբոլիստներ
Կատեգորիա:1988 ծնունդներ
Կատեգորիա:Ապրիլի 27 ծնունդներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ռոմայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Դանուբիոյի ֆուտբոլիստներ
Կատեգորիա:Թուլուզի ֆուտբոլիստներ
Կատեգորիա:Օցելուլի ֆուտբոլիստներ
Պոլտավայի մարզ

**Պոլտավայի մարզ** (), մարզ Ուկրաինայի կենտրոնական մասում։ Վարչական կենտրոնն է Պոլտավա քաղաքը։ Մարզը սահմանակից է արևմուտքում Չերկասիի, հյուսիս-արևմուտքում՝ Կիևի, հյուսիսում՝ Չեռնիգովի և Սումիի մարզերի, արևելքում Խարկովի, իսկ հարավում՝ Կիրովոգրադի և Դնեպրոպետրովսկի մարզերի հետ։ Տարածքը կազմում է 28,7 հազ. կմ², բնակչությունը՝ ։

## Մարզի վարչական կառուցվածք
### Ընդհանուր տեղեկություններ
Պոլտավայի մարզի վարչական կենտրոնն է Պոլտավա քաղաքը։

Մարզի վարչական միավորների քանակները՝
* շրջաններ  - 25;
* բնակավայրեր  - 1862, այդ թվում՝
** գյուղական  - 1826;
** քաղաքային  - 36, այդ թվում՝
*** քաղաքատիպ ավաններ  - 21;
*** մարզային նշանակության քաղաքներ  - 5;
*** շրջանային նշանակության քաղաքներ  - 10;
* գյուղական խորհուրդներ  - 467։

Մարզում տեղական ինքնակառավարումը իրականացվում է Պոլտավայի մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։

### Շրջաններ
Պոլտավայի մարզի կազմի մեջ մտնում են 25 շրջաններ՝

### Քաղաքներ
Մարզային նշանակության քաղաքներ՝
* Պոլտավա
* Հորիշնիե Պլավնի (մինչև 2016 թ.` Կոմսոմոլսկ)
* Կրեմենչուգ
* Լուբնի
* Միրգորոդ

Շրջանային նշանակության քաղաքներ՝

## Բնակչություն
Պոլտավայի մարզ Ուկրաինայի 2001 թվականի մարդահամարի արդյունքներով բնակվում էր 1630,1 հազար մարդ։

### Բնակչության ազգային կազմ
Ցույց են տրված հազար մարդ և ավելի ներկայացված ազգերը՝
* Ուկրաինացիներ  - 1488,1
* Ռուսներ  - 117,1
* այլ ազգություններ  - 9,8
* Բելառուսներ  - 6,3
* Հայեր  - 2,6
* Մոլդավացիներ  - 2,5
* Հրեաներ  - 1,8

### Խոշոր բնակավայրեր

## Տես նաև
* Ուկրաինայի վարչական բաժանում

## Ծանոթագրություններ

Պոլտավայի մարզ
Տոլորս

**Տոլորս**, գյուղ Հայաստանի Սյունիքի մարզի Սիսիան համայնքում։

## Անուն
Գյուղի պաշտոնական անունը Տոլորս է։ Ռուսական կայսրության ժամանակաշրջանում կոչվել է Դուլուս անունով։

## Աշխարհագրություն
Գյուղը գտնվում է Տոլորսի ջրամբարի արևելյան ափին՝ ծովի մակարդակից 1760-1800 մ բարձրության վրա։ Հեռավորությունը Սյունիքի մարզի մարզկենտրոն Կապան քաղաքից ճանապարհով կազմում է մոտ 111 կմ, իսկ Սիսիան քաղաքից հեռու է մոտ 4 կմդեպի հարավ։

## Պատմություն
Հիշատակվել է Ստեփանոս Օրբելյանի կողմից, որը գյուղն անվանել է *Տոլորք*։ Գյուղի մասին կան նաև վկայություններ՝ արված պատմաբան և աշխարհագրագետ Ղևոնդ Ալիշանի կողմից, որը նշում էր, որ մոտավորպաես 1890 թվականին Տոլորսն ուներ 140 տուն բնակիչ։

Հին Տոլորս գյուղը Որոտանի ՀԷԿ-երի կասկադի հիդրոհանգույցների շինարարության պատճառով մնացել է Տոլորսի ջրամբարի տակ, իսկ այժմյան Տոլորսը գտնվում է հենց ջրամբարի ափին։

### Պատմամշակութային հուշարձաններ

Հին Տոլորս գյուղում հնագետների կողմից հայտնաբերվել են ուշ բրոնզի և վաղ երկաթի դարաշրջանի դամբարաններ՝ լի ամեն տեսակ ոսկյա զարդերո և բրոնզե արձանիկներով։ Գյուղի մոտակա բլուրների է վրա գտնվում միջին դարերին վերագրվող գերեզմանատուն՝ երկթեք և օրորոցաձև տապանաքարերով։
Գյուղն ուներ Սուրբ Հռիփսիմե եկեղեցի (կառուցված` 1861 թ.), որը սակայն մասամբ հայտնվել է ջրամբարի ջրերի տակ։

## Բնակչություն
Համաձայն 2011 թվականին Հայաստանում անցկացված մարդահամարի արդյունքների՝ Տոլորսի մշտական բնակչությունը կազմել է 332, առկա բնակչությունը՝ 268 մարդ։ 1918 թվականին գյուղում ապրել են նաև ադրբեջանցիներ, որոնք սակայն կազմել են փոքրամասնություն։ Ստորև ներկայացված է Տոլորս գյուղի բնակչության թվային փոփոխությունն ըստ տարիների.

## Ծանոթագրություններ

## Արտաքին հղումներ
* Էջը Սյունիքի մարզպետարանի կայքում

Կատեգորիա:Սիսիան համայնքի բնակավայրեր
Կատեգորիա:Սյունիքի մարզի գյուղեր
Կառլեն Պետրոսյան

**Կառլեն Ռուբենի Պետրոսյան** (), հայ քաղաքական գործիչ։

## Կենսագրություն և գործունեություն
Ծնվել է ԼՂՀ Մարտակերտի շրջանի Հաթերք գյուղում, 1959 թ. հոկտեմբերի 13-ին։ 1966 թ. ընդունվել և 1976 թ. ավարտել է Մարտակերտի Թեմիկ Ավթանդիլյանի անվան միջնակարգ դպրոցը։ 1981 թ. ավարտել է Երևանի պոլիտեխնիկական ինստիտուտի մեքենաշինական ֆակուլտետը, գերազանցության դիպլոմով։ 1981 թվի նոյեմբերից մինչև 1984 թ. դեկտեմբերը աշխատել է Երևանի պոլիտեխնիկական ինստիտուտում, որպես ինժեներ, ապա՝ ստացիոնար ասպիրանտ։ Մոտ մեկ տարի՝ մինչև 1985 թ. սեպտեմբերի 1-ը ԵրՊԻ Գորիսի մասնաճյուղում լաբորատորիայի վարիչ էր։ Այնուհետև՝ մինչև 1996 թվականը նույն հաստատությունում աշխատել է որպես ասիստենտ, ապա՝ ավագ դասախոս, նաև՝ դեկանի պաշտոնակատար։ 1995 թ. օգոստոսի 20-ից հոկտեմբերի 28-ը աշխատել է ԼՂՀ Մարտակերտի» Գիտակ» ՊՓԲԸ-ի տնօրեն։ 1996-1998 թթ. ՌԴ Նովգորոդ քաղաքում մասնակցել է ոսկերչության դասընթացներին։ 1998 թ. նոյեմբերի 18-ից մինչև 2000 թ. մայիսի 16-ը ԼՂՀ Մարտակերտի շրջանի հարկային տեսչության պետն էր։ 2000 թ. մայիսի 16-ից 2001 թ. մայիսի 24-ը՝ ԼՂՀ հարկային պետական վարչության աշխատակազմի ղեկավար։ 2001 թ. մայիսի 24-ից նոյեմբերի 12-ը աշխատել է որպես Հարկային պետական վարչության առևտրի և սպասարկման ոլորտի բաժնի պետ, ապա մինչև նույն տարվա դեկտեմբերի 27-ը՝ Հարկային պետական վարչության պետի օգնական։
2001 թ. դեկտեմբերի 27-ից 2003 թ. փետրվարի 3-ը՝ Հարկային պետական վարչության մաքսային բաժնի պետի պաշտոնակատար էր։ 2003 թ. փետրվարի 3-ից մինչև օգոստոսի 4-ը աշխատել է որպես Հարկային պետական վարչության հայտարարագրման բաժնի պետ։ 2003 թ. նոյեմբերի 24-ից 2006 թ. հունվարի 17-ը՝ «Նաիրի» հանրախանութի տնօրեն։ ԼՂՀ կառավարության 2006 թ. հունվարի 17-ի թիվ 06 որոշմամբ նշանակվել է ԼՂՀ Մարտակերտի շրջանի վարչակազմի ղեկավար և այդ պաշտոնում աշխատել մինչև 2007 թ. սեպտեմբերի 27-ը։ Նույն տարվա հոկտեմբերի 25-ին նշանակվել է ԼՂՀ վարչապետի վերահսկողական ծառայության պետ։ 2008 թ. հունվարի 7-ին ԼՂՀ նախագահի հրամանագրով նշանակվել է ԼՂՀ Վերահսկիչ պալատի խորհրդի անդամ, որտեղ և պաշտոնավարել է մինչև 2009 թ. հունվարի 23-ը, ապա կրկին նշանակվել ԼՂՀ վարչապետի վերահսկողական ծառայության պետ։ 2009 թ. հունիսի 18-ին ԼՂՀ վարչապետի որոշմամբ նշանակվել է ԼՂՀ կառավարությանն առընթեր արտադրական ենթակառուցվածքների վարչության պետ։
ԼՂՀ նախագահի 2011 թ. մարտի 31-ի հրամանագրով նշանակվել է ԼՂՀ արտադրական ենթակառուցվածքների նախարար։
ԼՂՀ նախագահի 2012 թ. սեպտեմբերի 22-ի հրամանագրով նշանակվել է ԼՂՀ Կառավարությանն առընթեր անշարժ գույքի կադաստրի պետական կոմիտեի նախագահ։
Արցախյան շարժման և պատերազմի մասնակից է։ Հայաստանի Հանրապետության պաշտպանության նախարարության կողմից պարգևատրվել է «1992-1994 թթ. մարտական գործողությունների մասնակից» կրծքանշանով (վկայական N001803)։ ՀՀ ԵԿՄ վարչության կողմից պարգևատրվել է «Հայաստանի երկրապահ» հուշամեդալով, իսկ ԼՂՀ պաշտպանության նախարարության կողմից պարգևատրվել է թանկարժեք նվերներով։
Գիտական երեք աշխատությունների հեղինակ է մետաղների կտրման տեսությունից։
2005 թվականից «Ազատ Հայրենիք» կուսակցության անդամ է։
Ամուսնացած է, ունի երեք որդի։

## Արտաքին հղումներ
* Բիզնես հարցազրույց, Կառլեն Պետրոսյան
* Լեռնային Ղարաբաղում մեկնարկել են խորհրդարանական ընտրությունները

Կատեգորիա:Արցախի քաղաքական գործիչներ
Կատեգորիա:1959 ծնունդներ
Կատեգորիա:Հոկտեմբերի 13 ծնունդներ
Կատեգորիա:ՀՊՃՀ շրջանավարտներ
Վիքտարիուս

**Վիքտորիուսը** () սիթքոմ է, որը եթերում առաջին անգամ հեռարձակվել է մարտի 27-ին 2010 թ.-ի Nickelodeon-ի եթերում։

## Սյուժե
Սերիալի դեպքերը պտտվում են երիտասարդ երգչուհի Տորի Վեգայի շուրջ, որը ընդունվել էր արվեստի դպրոց՝ Hollywood Arts High School անվանումով, նրանից հետո, երբ նա փոխարինեց մեծ քրոջը՝ Տրինային համերգի ժամանակ։ Ամեն օր նա ընկնում է տարբեր արկածների մեջ իր ընկերների՝ Քեթի, Ջեյդի, Բեքի, Անդրեի և Ռոբիի հետ։

## Ծանոթագրություններ

Կատեգորիա:Ամերիկյան սիթքոմներ
Կատեգորիա:Անգլերեն հեռուստասերիալներ
Կատեգորիա:2010-ականների ամերիկյան հեռուստասերիալներ
Կատեգորիա:Nickelodeon-ի բնօրինակ ծրագրեր
Միկոլայիվի մարզ

**Միկոլայիվի մարզ** (), մարզ Ուկրաինայի հարավում։ Վարչական կենտրոնն է Միկոլայիվ քաղաքը։

Մարզը սահմանակից է արևմուտքում Օդեսայի, հյուսիսում՝ Կիրովոգրադի, արևելքում Խերսոնի և Դնեպրոպետրովսկի մարզերի հետ, հարավային սահմանը լվացվում է Սև ծովով։ Տարածքը կազմում է 24,6 հազ. կմ²։

## Մարզի վարչական կառուցվածք
### Ընդհանուր տեղեկություններ
Միկոլայիվի մարզի վարչական կենտրոնն է Միկոլայիվ քաղաքը։

Մարզի վարչական միավորների քանակները՝
* շրջաններ - 19;
* բնակավայրեր - 922, այդ թվում՝
** գյուղական - 894;
** քաղաքային - 26, այդ թվում՝
*** քաղաքատիպ ավաններ - 17;
*** մարզային նշանակության քաղաքներ - 5;
*** շրջանային նշանակության քաղաքներ - 4;
* գյուղական խորհուրդներ - 287։

Մարզում տեղական ինքնակառավարումը իրականացվում է Միկոլայիվի մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։

### Շրջաններ
Միկոլայիվի մարզի կազմի մեջ մտնում են 19 շրջաններ՝
* Արբուզինկայի շրջան
* Բաշտանկայի շրջան
* Բերեզանկայի շրջան
* Բերեզնեգովատոեի շրջան
* Բրատսկոեի շրջան
* Վեսելինովոյի շրջան
* Վոզնեսենսկի շրջան
* Վրադիևկայի շրջան
* Դոմանյովկայի շրջան
* Ելանեցի շրջան
* Ժովտնևի շրջան
* Կազանկայի շրջան
* Կրիվոե Օզերոյի շրջան
* Միկոլայիվի շրջան
* Նովի Բուգի շրջան
* Նովայա Օդեսայի շրջան
* Օչակովի շրջան
* Պերվոմայսկի շրջան
* Սնիգիրյովկայի շրջան

### Քաղաքներ
Մարզային նշանակության քաղաքներ՝
* Միկոլայիվ
* Վոզնեսենսկ
* Օչակով
* Պերվոմայսկ
* Յուժնոուկրաինսկ

Շրջանային նշանակության քաղաքներ՝
* Բաշտանկա
* Նովայա Օդեսա
* Նովիյ Բուգ
* Սնիգիրյովկա

## Բնակչություն
### Բնակչության ազգային կազմ
Ցույց են տրված հազար մարդ և ավելի ներկայացված ազգերը (հազար)`
* Ուկրաինացիներ − 1034,4
* Ռուսներ − 1077,5
* Մոլդավացիներ − 13,2
* Բելառուսներ − 8,4
* այլ ազգություններ − 7,7
* Բուլղարներ − 5,6
* Հայեր − 4,3
* Հրեաներ − 3,3
* Կորեացիներ − 1,8
* Ադրբեջանցիներ − 1,5
* Գնչուներ − 1,4
* Լեհեր − 1,3
* Թաթարներ − 1,3
* Գերմանացիներ − 1,2

### Խոշոր բնակավայրեր




## Տես նաև
* Ուկրաինայի վարչական բաժանում

Միկոլայիվի մարզ
Nick Jr.

**Nick Jr.**, ԱՄՆյի մասնավոր հեռուստաալիք՝ նորածնի ժանրի, պատկանում է Viacom Inc. հեռուստաընկերությանը։ Viacom Inc.-յի 2-րդ հեռուստաալիքը։

Կատեգորիա:Ամերիկյան հեռուստաընկերություններ
Կատեգորիա:Մանկական հեռուստաընկերություններ
Cartoon Network

**Cartoon Network**, ամերիկյան մասնավոր հեռուստաալիք՝ մանկական ժանրի, պատկանում է Time Warner հեռուստաընկերությանը։ Հանդիասանում է Time Warner-ի ամենապահաջնված հեռուստատեսություններից մեկը։ Արտադրել է սերիան նման Powerpuff Girls և Արկածային ժամանակ։

Կատեգորիա:Ամերիկյան հեռուստաընկերություններ
Կատեգորիա:Մանկական հեռուստաընկերություններ
Կատեգորիա:Անգլալեզու հեռուստաալիքներ
Բարսելոնա Բ

**Բարսելոնա Բ ֆուտբոլային ակումբ** (, 1970—1991 և 2008—2010 ժամանակահատվածում՝ **Բարսելոնա Ատլետիկ** (), իսպանական ֆուտբոլային ակումբ, Բարսելոնա քաղաքից։ Ակումբը հիմնադրվել է 1970 թվականին։ Թիմը հանդիսանում է Բարսելոնա ակումբի ռեզերվային թիմը։

## Պատմություն
1918 թվականին Ժոան Գամպերի գլխավորած խորհրդի քարտուղար Ժոան Ռագեն սկսեց ստեղծել երիտասարդական թիմեր։ Ձևավորվեց 4 խումբ, որի զարգացման պատասխանատվությունն իր վրա վերցրեց հունգարացի Յեսա Պոսոնին։ 1920 - ական թվականների Բարսելոնայի ուժեղ թիմում գրեթե բոլորը կատալոնացի էին, ովքեր անցել էին ակումբի դպրոցը։ Այդ պահին կատալոնացիները շուրջ 1000 ֆուտբոլիստ ունեին տարբեր տարիքային խմբերում։
Խոսեպ Սեգերը դարձավ Բարսա Ատլետիկի առաջին մարզիչը։ Այն մինչ 1974 թվականը հանդես էր գալիս 3 - րդ Դիվիզիոնում, սակայն դրանից հետո Բարսա Ատլետիկը սկսեց խախալ մեկ Սեկունդա Ա - ում, մեկ Սեկունդա Բ - ում։ Այդ ընթացքում Բարսելոնայի երիտասարդական թիմերը մեկը մյուսի հետևից տիտղոսներ էին նվաճում, իսկ երբ 1979 թվականին հիմնադրվեց Լա Մասիան, նոր շունչ հաղորդվեց երիտասարդական թիմերին։ 1980 թվականին Լա Մասիայի տնօրեն նշանակվեց Օրիոլ Տորտը, ով շուրջ 20 տարի շարունակ մեծ հաջողությամբ գլխավորեց այն։
Բարսելոնայի 3 - րդ թիմը, որը սիրողական էր, ստեղծվել էր 1967 թվականին և միշտ խաղում էր Բարսա Ատլետիկից 1 Դիվիզիոն ցածր։ 1993 - ին այն անվանափոխվեց Բարսա Ց-ի, իսկ 2007 - ին դադարեցրեց իր գործունեությունը, երբ Բարսա Ատլետիկն իջավ 3-րդ Դիվիզիոն։
1991 թվականին հաստատված նոր կանոնների համաձայն Բարսա Ատլետիկը անվանափոխվեց Բարսելոնա Բ-ի։ Թիմն այդ անունը կրեց մինչ 2008 թվականը, երբ եկավ Խոսեպ Գվարդիոլան ու նրանց բարձրացրեց Սեկունդա Բ։ Եվ նրանք կրկին հայտնի դարձան որպես Բարսա Ատլետիկ։ Սակայն 2010 թվականին Բարսա Ատլետիկը տեղափոխվեց Սեկունդա ու կրկին կոչվեց Բարսա Բ։

## Ծանոթագրություններ

Կատեգորիա:Իսպանական ֆուտբոլային ակումբներ
Կատեգորիա:Սեգունդայում եղած ակումբներ
RTL Nederland

մինի|աջից|220px|RTL Nederland գրասենյակը ՆիդերլանդներումRTL Nederland- ը RTL Group դուստր ձեռնարկությունն է։ Լրատվական ընկերությունը տեղակայված է Հիլվերսում։ Չնայած նրան, որ իր հեռուստաընկերությունների RTL 4, RTL 5, RTL 7, RTL 8, RTL Z, RTL Lounge, RTL Crime և RTL Telekids արտոնագրերը տրված է Լյուքսեմբուրգի կողմից, ընկերությունը թիրախավորում է Հոլանդիայի շուկան։ Նրա գլխավոր գործադիր տնօրենը (Սնո Սովեն) է, որը նախկինում հանդիսանում էր RTL Nederland- ի գլխավոր գործադիր տնօրեն (COO)։

## Հեռուստաալիքներ `
* RTL 4
* RTL 5
* RTL 7
* RTL 8
* RTL Z (հեռարձակվում է աշխատանքային օրերին 8:30 մինչ 18:00 on «RTL 7» ալիքի հաճախականությամբ)

;Թվային հեռուստաալիքներ՝ 
* RTL Crime
* RTL Lounge
* RTL Telekids

;Շարժական հեռուստատեսություն՝ 
* RTL 24

;Ռադիո՝ 
* RTL Lounge Radio

;Վեբ-կայքեր՝
* Buienradar.nl
* RTL XL.

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:Նիդերլանդների հեռուստաընկերություններ
Կատեգորիա:RTL Group
Super RTL

thumb|mini|right|Logo եւ Super RTL HD, քանի որ հոկտեմբերի 14 - ին, 2013 թ.
**Super RTL**, գերմանական հեռուստաալիք, հիմնվել է 1995 թվականի ապրիլի 28-ին։

Ուղղված է մանկական և պատանի դիտորդների համար՝ հիմնական եթերում, և ընտանեկան դիտման համար՝ երեկոյան ժամերին։ 1998 թ. փետրվարից հանդիսանում է առաջատարը Գերմանիայում՝ 3-13 տարեկան հանդիսատեսների կատեգորիայում։ RTL Group հոլդինգի կազմում է, որին պատկանում է հեռուստաալիքի բաժնետոմսերի 50%-ը։ Հեռուստաալիքի համասեփականատերն է ամերիկյան «The Walt Disney Company» ընկերությունը (50%)։ 2011 թ. հուլիսի 24-ից հեռուստաալիքի անցել է հեռարձակման 16:9 ֆորմատի։

## Արտաքին հղումներ
* Պաշտոնական կայք 

Կատեգորիա:RTL Group
Կատեգորիա:Գերմանալեզու հեռուստաալիքներ
Կատեգորիա:Գերմանիայի հեռուստաալիքներ
Կատեգորիա:Գերմանիայի հեռուստաընկերություններ
Կատեգորիա:Մանկական հեռուստաընկերություններ
RTVi

**RTVi** (**Ար-Թի-Վի-Այ**), ռուսական արբանյակային հեռուստաընկերություն, հիմնվել է 1997 թվականին NTV International անվանմամբ՝ որպես ՆՏՎ հեռուստաընկերության միջազգային տարբերակ։ 2002 թ. ձևավորվել է որպես ինքնուրույն հեռուստաալիք, և ստացել ներկայիս անվանումը։ Պոտենցիալ հեռուստադիտողների թիվը կազմում է 25 միլիոն տնային տնտեսություն։ 2012 թ. հեռուստաալիքը գնվել է ռուս գործարար Ռուսլան Սոկոլովի կողմից։

RTVi-ն ստուդիաներ ունի Մոսկվայում (2 ստուդիա), Նյու Յորքում (ԱՄՆ) և Թել Ավիվում (Իսրայել)։ Մշտական բյուրոներ ունի Վաշինգտոնում, Բեռլինում և Կիևում։ 2010 թ. մարտի 1-ին Մոսկվայի Պրավդայի փողոցում գտնվող ստուդիան վաճառվել է հայկական «TV ARM RU» հեռուստաընկերությանը։

## Ծանոթագրություններ

## Արտաքին հղումներ
* Պաշտոնական կայք 
* Վիդեոալիքը ՅուԹյուբ կայքում
* 

Կատեգորիա:Անգլալեզու հեռուստաալիքներ
Կատեգորիա:Ռուսալեզու հեռուստաալիքներ
Կատեգորիա:Ռուսաստանի հեռուստաընկերություններ
RTL 5

**«RTL 5»**, նիդերլանդական մասնավոր հեռուստաալիք, պատկանում է «RTL Nederland» հեռուստաընկերությանը, որը «RTL Group» կորպորացիայի սեփականությունն է։ Հեռարձակվում է 1993 թվականի հոկտեմբերի 2-ից։

## Ծանոթագրություններ

## Արտաքին հղումներ
* Պաշտոնական կայք  
* RTL Nederland  

Կատեգորիա:RTL Group
Կատեգորիա:Նիդերլանդների հեռուստաընկերություններ
Սպորտինգ Խիխոն

**Ռեալ Սպորտինգ դե Խիխոն Ս.Ա.Դ.**, առավել հայտնի **Սպորտինգ Խիխոն** կամ պարզապես **Սպորտին**, իսպանական ֆուտբոլային ակումբ Խիխոն քաղաքից, Աստուրիա։ Հիմնադրվել է 1905 թվականի հունիսի 1-ին, հանդես է գալիս Լա Լիգայում։ Մականունն է *Los Rojiblancos* իրենց մարզաշապիկների կարմիր և սպիտակ գույների պատճառով։ Տնային մարզադաշտն է Էլ Մոլինոն մարզադաշտը, որը Իսպանիայի ամենահին պրոֆեսիոնալ ֆուտբոլի դաշտն է, որը օգտագործվում է 1908 թվականից։ Հաճախ ակումբին կոչում են **Ռեալ Սպորտինգ** կամ պարզապես **Սպորտինգ**, ինչը հաճախ շփոթեցնում է Պորտուգալական Սպորտինգի հետ։

## Պատմություն
### 1905–1940. առաջին տարիներ
Ակումբը հիմնադրվել է 1905 թվականին **Սպորտինգ Խիխոնես** անվանմամբ, Անսելմո Լոպեսը եղել է ակումբի առաջին նախագահը։ Ակումբը առաջին հանդիպումը անցկացրել է 1907 թվականի օգոստոսի 18-ին Սպորտ Օվետենսեի դեմ։ Քաղաքի մյուս ակումբների, ինչպիսիք են Խիխոն սպորտային ակումբը և Սպորտևա Խիխոնեսը, լուծարման պատճառով Սպորտինգը դարձավ քաղաքի հիմնական ակումբը։ 1912 թվականին Ալֆոնսո XIII-ը ակումբին շնորհեց արքայական տիտղոս, նրա անվանման դիմաց սկսեց գրվել  «Ռեալ╗ (իսպաներենից *արքայական*), այսպիսով ակումբը կոչվեց **Ռեալ Սպորտինգ Կլաբ Խիխոնես**։

1914 թվականին Սպորտինգը հաղթեց իր առաջին Աստուրիայի տարածաշրջանի առաջնությունը, երկու տարի անց ակումբը ձեռք բերեց Էլ Մոլինոնմարզադաշտը, որտեղ Սպորտինգը սկսել էր հանդես գալ 1915 թվականից։ 1916 թվականի ապրիլի 2-ից ակումբը սկսեց կոչվել ներկայիս անվանումով` **Ռեալ Սպորտինգ դե Խիխոն**։ Հաղթելով տարածաշրջանի առաջնությունում 1917 թվականին ակումբը իրավունք ձեռք բերեց Կոպա դել Ռեյում հանդես գալու, սակայն դուրս մնաց առաջին փուլից` պարտվելով Արենաս դե Գետխոյին։

1921 թվականին Մանոլո Մինան դարձավ ակումբի առաջին ֆուտբոլիստը, ով ընդգրկվեց Իսպանիայի ֆուտբոլի ազգային հավաքականում։ 1929 թվականին Սպորտինգը միացավ  Սեգունդա դիվիզիոնին։ Առաջին մրցաշրջանը ակումբը ավարտեց չորրորդ հորիզոնականում։

## Ծանոթագրություններ

Կատեգորիա:1905 հիմնադրումներ Իսպանիայում
Կատեգորիա:1905 հիմնադրված ֆուտբոլային ակումբներ
Կատեգորիա:Իսպանական ֆուտբոլային ակումբներ
Կատեգորիա:Սեգունդայում եղած ակումբներ
Սիդնի Լյումետ

**Սիդնի Լյումետ** (, ), ամերիկացի ռեժիսոր, պրոդյուսեր և սցենարիստ, նաև դերասան։

Ամերիկյան կինոյի ամենանշանավոր կինոդեմքերից մեկը, նկարահանել է 60-ից ավելի ֆիլմ և սերիալ, 9 ֆիլմի պրոդյուսեր է, 5 սցենարի հեղինակ, խաղացել է որպես դերասան 4 ֆիլմում։ Նրա ֆիլմերը մոտ 50 անգամ տարբեր անվանակարգերում ներկայացված են եղել Օսկար հեղինակավոր մրցանակի, ինքը ռեժիսորը ստացել է 1 պատվավոր Օսկար, 5 անգամ ներկայացված է եղել այդ մրցանակին, 6 անգամ ներկայացված է եղել Ոսկե Գլոբուս մրցանակի, ստացել 1-ը լավագույն ռեժիսոր անվանակարգում, 4 անգամ ներկայացված է եղել Կաննի կինոփառատոնի մրցանակի, 6 անգամ BAFTA-ի, 7 Բեռլինի կինոփառատոնի մրցանակի (ստացել 2-ը), ստացել է Վենետիկի կինոփառատոնի 1 մրցանակ, 2 Բոդիլ և այլն։

Նրա նկարահանած առաջին իսկ ֆիլմը՝ «12 զայրացած տղամարդ» մեծ հաջողություն է ունեցել կինոաշխարհում, մյուս նշանավոր ֆիլմերից են «Հեռուստացանց», «Շան կեսօր», «Սպանություն «Արևելյան ճեպընթացում» և այլն։

## Կենսագրություն
Սիդնեյ Լյումետը ծնվել է 1924 թվականի հունիսի 25-ին Ֆիլադելֆիա քաղաքում։ Փոքր տարիքից դերակատարումերով հանդես է եկել մի շարք թատրոններում, ապա մեկնել է շրջագայությունների։

Առաջին անգամ նա հանդիսատեսին ներկայացել է 1957 թվականին՝ էկրանավորելով Ռ. Ռոուզի «Տասներկու զայրացած տղամարդիկ» հեռուստատեսային պիեսը, որն ամերիկյան առաջադեմ կինոյի նվաճումներից է։ Լավագույն ֆիլմերից են նաև «Կանանց այդ տեսակը» (1959), «Օձի մաշկով մարդը» (1960), «Տեսարան կամրջից» (1961), «Գիշերային երկար ճանապարհորդությունը» (1962), «Անվնաս անկում» (1963), «Վաշխառուն» (1964), «Բլուր» (1965), «Մնաս բարով, Բրավերման» (1968), «Մահացու գործը» (1968), «Ցտեսություն քաջարի մարդ» (1968), «Ճայը» (1969, ըստ Չեխովի), «Ժամադրություն» (1969), «Անդերսոնի հրոսակախումբը» (1972), «Սեպիկո» (1973), «Սպանություն Արևելյան» ճեպընթացում» (1974), «Դոգ Դեյի երեկոն» (1975), «Հեռուստատեսային ստուդիա» (1976), «Նյու Յորքի իշխանը» (1979), «Կախարդը» (1979), «Ինձ հայտնիր քո ցանկությունը» (1980) և 1983 թվականին հինգ «Օսկար» մրցանակներով պարգևատրված «Դատավճիռը» (1982) կինոնկարները։

## Ծանոթագրություններ

Կատեգորիա:1924 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:2011 մահեր
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Թատերական ռեժիսորներ այբբենական կարգով
Կատեգորիա:Թատրոնի դերասաններ
Կատեգորիա:Կոլումբիայի համալսարանի շրջանավարտներ
Կատեգորիա:Հունիսի 25 ծնունդներ
Կատեգորիա:Սեպտեմբերի 4 մահեր
Կատեգորիա:Օսկարակիրներ
Կատեգորիա:Ամերիկացի կինոսցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Պատվո լեգեոնի շքանշանի կոմանդորներ
Կատեգորիա:Ամերիկացի երգիծաբաններ
Կատեգորիա:Քաղցկեղից մահացածներ
Չեզի

**Չեզի** (հունգարերեն` Csézy, ամբողջական անունը` **Էրժբեթ Չեզի** (), ), հունգարացի երգչուհի, ով 2008 թվականին Candlelight երգով ներկայացրել է Հունգարիան Եվրատեսիլ 2008 երգի մրցույթումCandlelight և մրցույթի կիսաեզրափակիչ փուլում զբաղեցրել է 19-րդ հորիզոնականը։

## Սկավառակագրություն
### Ալբոմներ
* 2007 — «Szívverés» (# 9 )
* 2009 — «Csak egy nő»

### Սինգլներ
* «Szívverés»/«Candlelight» (*Szívverés*)
* «Általad vagyok» (*Szívverés*) (# 24 )
* «Csak egy nő» (*Csak egy nő*)
## Ծանոթագրություններ

## Արտաքին հղումներ
* Homepage von Csézy
* csezy.hu — Երգչուհու պաշտոնական կայքէջը
* Եվրատեսիլի պաշտոնական կայքէջը

Կատեգորիա:Հունգարացի երգիչներ
Կատեգորիա:1979 ծնունդներ
Կատեգորիա:21-րդ դարի երգչուհիներ
Կատեգորիա:Եվրատեսիլ 2008 երգի մրցույթի մասնակիցներ
Կատեգորիա:Հունգարացի երաժիշտներ
Արման Փաշիկյան

**Արման Փաշիկյան** (), հայ շախմատիստ, գրոսմայստեր։ Հայաստանի կրկնակի չեմպիոն (2009, 2019)

## Կենսագրություն
Ծնվել է Ռուսաստանի Դաշնության Իրկուտսկ քաղաքում, որտեղ ապրել է մինչև երեք տարեկանը, երբ ծնողների հետ տեղափոխվել է Երևան։ 2004-ին ավարտել է Երևանի թիվ 27 միջնակարգ դպրոցը։ Ավարտել է ֆիզիկական կուլտուրայի հայկական պետական ինստիտուտը։

1997, 1998 թվականներին դարձել է մինչև 10 տարեկանների Հայաստանի չեմպիոն, արծաթե մեդալ է նվաճել մինչև 12 տարեկանների (1999-ին) և մինչև 14 տարեկանների առաջնություններում (2011)։

2005-ին դարձել է Եվրոպայի արագ շախմատի պատանեկան առաջնության հաղթող։

2008-ին հաղթել է Գյումրու և Մարտունու միջազգային մրցաշարերում։ Բազմիցս մասնակցել է Հայաստանի առաջնություններին, 2009-ին դարձել է Հայաստանի չեմպիոն, 2003-ին բաժանել է 1–2-րդ տեղերը, իսկ 2006-ին արժանացել է արծաթե մեդալի։

2010-ին Հայաստանի հավաքականի կազմում մասնակցել է Խանտի Մանսիյսկում կայացած համաշխարհային 39-րդ օլիմպիադային։ Խաղալով չորրորդ խաղատախտակի վրա՝ նա 11 հնարավորից վաստակել է 7 միավոր և անհատական պայքարում զբաղեցրել 9-րդ տեղը։ Նույն թվականին մասնակցել է նաև աշխարհի թիմային առաջնությանը (Բուրսա, Թուրքիա), որտեղ կրկին խաղացել է չորրորդ խաղատախտակի վրա. նա 6 հնարավորից վաստակել է 3½ միավոր և անհատական պայքարում արժանացել բրոնզե մեդալի։ Արման Փաշիկյանը մեկ անգամ մասնակցել է նաև Եվրոպայի առաջնությանը (2009, Նովի Սադ, Սերբիա), որտեղ չորրորդ խաղատախտակի վրա խաղացել է ընդամենը 4 պարտիա՝ վաստակելով 2 միավոր։

2012-ի փետրվարին հաղթող է ճանաչվել Իրանի Մահշադ քաղաքում կայացած Ֆիրդուսու անվան բաց մրցաշարում։

2019 թվականին Արման Փաշիկյանը, 9 հնարավորից վաստակելով 6½ միավոր, դարձել է Հայաստանի կրկնակի չեմպիոն։

## Անձնական կյանքը
2011-ի հունիսի 10-ին ամուսնացել է ռուս շախմատիստուհի Մարիա Կուրսովայի հետ, որը տեղափոխվել է Հայաստան և սկսել ներկայացնել Հայաստանը։

Նրանք ծանոթացել են 2006-ին Թուրքիայում` Եվրոպայի առաջնության ժամանակ։

2013-ի փետրվարին ծնվել է նրանց անդրանիկ զավակը` Էրիկը։

## Վարկանիշի փոփոխության գրաֆիկ

## Ծանոթագրություններ

## Աղբյուրներ
* Արման Փաշիկյանի անձնական քարտը ՖԻԴԵ-ի կայքում 
* Արման Փաշիկյանի պարտիաները
* Արման Փաշիկյանի էջը Ֆեյսբուքում

Կատեգորիա:Իրկուտսկ քաղաքում ծնվածներ
Կատեգորիա:Հայ գրոսմայստերներ
Կատեգորիա:Հայ շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի Հայաստանի չեմպիոններ
Ռոբերտ Հուկ

**Ռոբերտ Հուկ** (, ), անգլիացի բնախույզ, էնցիկլոպեդիստ, Լոնդոնի թագավորական ընկերության անդամ (1663 թվականից)։

## Կենսագրություն
Սովորել է Վեսթմինսթերյան դպրոցում, որտեղ ուսումնասիրել է լեզուներ, ինչպես նաև մաթեմատիկա, ֆիզիկա և մեխանիկա։ 1653 թվականին ընդունվել է Օքսֆորդի համալսարան, որտեղ հետագայում եղել է Ռոբերտ Բոյլի օգնականը։ 1665 թվականից եղել է Լոնդոնի համալսարանի պրոֆեսոր, 1677-1683 թվականներին՝ Լոնդոնի թագավորական ընկերության քարտուղար։

## Գործունեություն
Հուկն իր աշխատանքներում անդրադարձել է բնագիտության բազմաթիվ հարցերի։ 1659 թվականին պատրաստել է օդային պոմպը։ Քրիստիան Հյույգենսի հետ հաստատել է (մոտ 1660 թվական) ջերմաչափի հաստատուն կետերը՝ սառույցի հալման և ջրի եռման կետերը։ Կատարելագործել է բարոմետրը, հայելային աստղադիտակը, դիտախողովակն օգտագործել անկյունները չափելու համար, նախագծել քամու ուժը չափող սարք, շրջանը մասերի բաժանող մեքենա և այլ բազմաթիվ սարքեր։ Ժամացույցի մեխանիզմի հիմնական մասը (Anchor escapement), Հուկի մանրադիտակը, խցանի կառուցվածքը, ոջիլի գծագիրը։

1660 թվականին սահմանել է առաձգական մարմնին կիրառված և այդ մարմնի դեֆորմացիայի համեմատականության օրենքը։

Հուկը տվել է մոլորակների շարժման ընդհանուր պատկերը և արտահայտել այն միտքը, որ բոլոր երկնային մարմինները ձգում են իրար։ 1660 թվականից փորձում էր ձևակերպել տիեզերական ձգողության գաղափարը, որը 1674 թվականին ձևակերպեց «Երկրագնդի շարժման ապացույցի փորձ» տրակտատում։ 1679 թվականին ենթադրություն է արել, որ եթե ձգողության ուժը հակադարձ համեմատական է հեռավորության քառակուսուն, ապա մոլորակը պետք է շարժվի էլիպսով։ 1680 թվականի հունվարի 6-ին Իսահակ Նյուտոնին գրված նամակում հստակորեն ձևակերպում է տիեզերականության ձգողականության օրենքը՝ ցույց տալով կապը Կեպլերի օրենքի հետ, և առաջարկում է անգլիացի գիտնականին տալ տեսության մաթեմատիկական հիմնավորումը։ Այդ նամակով է սկսվում տիեզերական ձգողականության օրենքի փաստացի պատմությունը։

Հուկը կողմնակից էր լույսի ալիքային տեսությանը և վիճարկում էր մասնիկային (կորպուսկուլային) տեսությունը, ջերմությունը համարում էր նյութի մասնիկների մեխանիկական շարժման արդյունք։ Իր կատարելագործած միկրոսկոպով Հուկը դիտել է բույսի կառուցվածքը և առաջին անգամ ցույց տվել խցանի բջջային կառուցվածքի ճշգրիտ պատկերը («բջիջ» տերմինը մտցրել է Հուկը), ինչպես նաև նկարագրել սամիթի, կտկենու, գազարի բջիջների կազմությունը։

## Ծանոթագրություններ

Կատեգորիա:Անգլիացի բնախույզներ
Կատեգորիա:Անգլիացի գիտնականներ
Կատեգորիա:Անգլիացի ֆիզիկոսներ
Կատեգորիա:Անգլիացի քիմիկոսներ
Կատեգորիա:Ֆիզիկոսներ այբբենական կարգով
Կատեգորիա:Օքսֆորդի համալսարանի շրջանավարտներ
Կատեգորիա:Լոնդոնի թագավորական ընկերության անդամներ
Կատեգորիա:Անգլիացի գյուտարարներ
Կատեգորիա:Անգլիացի ճարտարապետներ
Կատեգորիա:Անգլիացի աստղագետներ
Կատեգորիա:Անգլիացի փիլիսոփաներ
Կատեգորիա:Անգլիացի կենսաբաններ
Կատեգորիա:Անգլիացի բնագետներ
Կատեգորիա:Անգլիացի բուսաբաններ
Կատեգորիա:Անգլիացի մաթեմատիկոսներ
Չեռնիգովի մարզ

**Չեռնիգովի մարզ** (), մարզ Ուկրաինայի հյուսիսում։

Սահմանակից է հյուսիսում՝ Բելառուսիայի Գոմելի մարզի և Ռուսաստանի Բրյանսկի մարզի հետ, արևմուտքում Ուկրաինայի Կիևի մարզի, արևելքում՝ Սումիի, հարավում Պոլտավայի մարզերի հետ։

## Մարզի վարչական կառուցվածք
### Ընդհանուր տեղեկություններ
Չեռնիգովի մարզի վարչական կենտրոնն է Չեռնիգով քաղաքը։

Մարզի վարչական միավորների քանակները՝
* շրջաններ - 22;
* բնակավայրեր - 1530, այդ թվում՝
** գյուղական - 1489;
** քաղաքային - 15, այդ թվում՝
*** քաղաքատիպ ավաններ - 29;
*** մարզային նշանակության քաղաքներ - 3;
*** շրջանային նշանակության քաղաքներ - 12;
* գյուղական խորհուրդներ - 525։

Մարզում տեղական ինքնակառավարումը իրականացվում է Չեռնիգովի մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։

### Շրջաններ
Չեռնիգովի մարզի կազմի մեջ մտնում են 22 շրջաններ՝
* Բախմաչի շրջան
* Բոբրովիցայի շրջան
* Բորզնայի շրջան
* Վարվայի շրջան
* Գորոդնյայի շրջան
* Իչնյայի շրջան
* Կոզելեցի շրջան
* Կորոպի շրջան
* Կորյուկովկայի շրջան
* Կուլիկովկայի շրջան
* Մենայի շրջան
* Նեժինի շրջան
* Նովգորոդ-Սևերսկիի շրջան
* Նոսովկայի շրջան
* Պրիլուկիի շրջան
* Ռեպկիի շրջան
* Սեմյոնովկայի շրջան
* Սոսնիցայի շրջան
* Սրեբնոյի շրջան
* Տալալաևկայի շրջան
* Չեռնիգովի շրջան
* Շչորսի շրջան

### Քաղաքներ
Մարզային նշանակության քաղաքներ՝
* Չեռնիգով
* Նեժին
* Պրիլուկի

### Խոշոր բնակավայրեր




## Տես նաև
* Ուկրաինայի վարչական բաժանում

Չեռնիգովի մարզ
RTL 2

**«RTL 2»**, Խորվաթիայում գործող մասնավոր հեռուստաալիք, պատկանում է «RTL Group» կորպորացիային։ Հեռարձակվում է 2011 թվականի հունվարի 2-ից։ Հեռարձակվում է 16:9 ֆորմատով, Խորվաթիայի ողջ տարածքում։ Հիմնականում ներկայացնում է ժամանցային բնույթի հաղորդումներ և հեռուստասերիալներ։

## Արտաքին հղումներ
* Պաշտոնական կայք  
* RTL Televizija 

Կատեգորիա:RTL Group
Կատեգորիա:Խորվաթիայի հեռուստաընկերություններ
Կորդովա ՖԱ

**«Կորդովա» Ֆուտբոլային Ակումբը** () մասնագիտական ֆուտբոլային ակումբ է, որը հանդես է գալիս Լա Լիգայում։

## Պատմություն

«Կորդովա» Ֆուտբոլային Ակումբը հիմնադրվել է 1954 թվականին, Կորդովա քաղաքում։

Կատեգորիա:Սեգունդայում եղած ակումբներ
Կատեգորիա:Իսպանական ֆուտբոլային ակումբներ
Օդեսայի մարզ

**Օդեսայի մարզ** (), մարզ Ուկրաինայի հարավ-արևմուտքում։ Հիմնվել է 1932 թվականի փետրվարի 27-ին։ Վարչական կենտրոնն է Օդեսա քաղաքը։

## Մարզի վարչական կառուցվածք
### Ընդհանուր տեղեկություններ
Օդեսայի մարզի վարչական կենտրոնն է Օդեսա քաղաքը։

Մարզի վարչական միավորների քանակները՝
* շրջաններ  - 26;
* բնակավայրեր  - 1188, այդ թվում՝
** գյուղական  - 1135;
** քաղաքային  - 52, այդ թվում՝
*** քաղաքատիպ ավաններ  - 33;
*** մարզային նշանակության քաղաքներ  - 7;
*** շրջանային նշանակության քաղաքներ  - 12;
* գյուղական խորհուրդներ  - 439։

Մարզում տեղական ինքնակառավարումը իրականացվում է Օդեսայի մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։

### Շրջաններ
Օդեսայի մարզի կազմի մեջ մտնում են 26 շրջաններ՝
* Անանիևի շրջան
* Արցիզի շրջան
* Բալտայի շրջան
* Բերեզովկայի շրջան
* Բելգորոդ-Դնեստրովսկիի շրջան
* Բելյավկայի շրջան
* Բոլգրադի շրջան
* Վելիկա Միխաիլովկայի շրջան
* Իվանովկայի շրջան
* Իզմայիլի շրջան
* Կիլիյայի շրջան
* Կոդիմայի շրջան
* Կոմինտերնովսկոե շրջան
* Կոտովսկի շրջան
* Կրասնի Օկնիի շրջան
* Լյուբաշիվկայի շրջան
* Նիկոլաևկայի շրջան
* Օվիդոպոլի շրջան
* Ռենիի շրջան
* Ռազդելնայայի շրջան
* Սավրանի շրջան
* Սարատայի շրջան
* Տարուտինեի շրջան
* Թաթարբունարիի շրջան
* Ֆրունզովկայի շրջան
* Շիրյաևի շրջան

### Քաղաքներ
Մարզային նշանակության քաղաքներ՝
* Օդեսա
* Բելգորոդ-Դնեստրովսկի
* Իզմաիլ
* Իլյիչևսկ
* Կոտովսկ
* Յուժնոե
* Տեպլոդար

Շրջանային նշանակության քաղաքներ՝

## Բնակչություն
Օդեսայի մարզում բնակվում են ավելին քան 2,3 միլիոն մարդ կամ Ուկրաինայի բնակչության 5,12 %։

### Բնակչության ազգային կազմ

### Խոշոր բնակավայրեր




## Տես նաև
* Ուկրաինայի վարչական բաժանում

## Ծանոթագրություններ

Օդեսայի մարզ
Ֆրանսիայի ֆուտբոլի ազգային հավաքական

**Ֆրանսիայի ֆուտբոլի ազգային հավաքականը** (), Հավաքականի ավանդական գույները կապույտ, սպիտակ և կարմիր գույներն են, իսկ Ֆրանսիացիների համար խորհրդանշական գույնը կապույտ գույնն է։

## Պատմություն
Ֆրանսիայի ֆուտբոլի ազգային հավաքականը խաղացել է իր առաջին պաշտոնական հանդիպումը 1904 թ.։ Ամենախոշոր ձեռքբերումը եղել է 1998 թ. երբ Ֆրանսիան դարձավ աշխարհի չեմպիոն։ Ֆրանսիայի ֆուտբոլի ազգային հավաքականը 1904-ին Բրյուսելում անց է կացրել իր առաջին հանդիպումը Բելգիայի դեմ, որն ավարտվել է ոչ ոքի՝ 3-3։ 1930 թ.-ի հուլիսին Ֆրանսիան հայտնվել է անդրանիկ աշխարհի առաջնությանը, որը տեղի է ունեցել Ուրուգվայում։ Իրենց առաջին աշխարհի գավաթի խաղում, Ֆրանսիան 4-1 հաշվով Մեքսիկային պարտության է մատնում։
1958 թ-ին ՖԻՖԱ-ի Աշխարհի գավաթի խաղարկությունում Ֆրանսիան հասել է կիսաեզրափակիչ զիջելով Բրազիլիային։ Երրորդ տեղի համար խաղում Ֆրանսիան հաղթեց Արևմտյան Գերմանիային 6-2 հաշվով։ Ֆրանսիան շատ լավ խաղ ցույց տվեց 1984 թ. երբ խաղում էր Միշել Պլատինին։ 1998 թ.-ին ՖԻՖԱ-ի Աշխարհի գավաթի խաղարկությունում չեմպիոն դարձավ Ֆրանսիայի ազգային հավաքականը եզրափակիչ խաղում փառահեղ հաղթանակ տանելով Բրազիլիայի նկատմամբ 3-0 հաշվով։ 2006 թ. Աշխարհի Գավաթի խաղարկությունում Ֆրանսիացիները մոտ էին չեմպիոնական տիտղոսին, բայց եզրափակիչ խաղում պարտվեցին Իտալիային։

## Ձեռքբերումներ
thumb|270px|Ֆրանսիայի հավաքականը նշում է իր հաղթանակը 2018 թվականի աշխարհի առաջնությունում

* **[[Ֆուտբոլի աշխարհի առաջնություն]]**
** **Չեմպիոն (2)** - 1998, 2018
** Փոխչեմպիոն - 2006, 2022
** Երրորդ տեղ - 1958, 1986
** Չորրորդ տեղ - 1982
* **[[Ֆուտբոլի Եվրոպայի առաջնություն]]**
** **Չեմպիոն (2)** - 1984, 2000
** Փոխչեմպիոն - 2016
** Երրորդ տեղ - 1996, 2024
** Չորրորդ տեղ - 1960

## Ծանոթագրություններ

## Արտաքին հղումներ
* Պաշտոնական կայքը  

Կատեգորիա:Եվրոպայի ֆուտբոլի ազգային հավաքականներ
Կատեգորիա:Մարտի 21 ծնունդներ
Կատեգորիա:Սպորտը Ֆրանսիայում
Կատեգորիա:ՖԻՖԱ Աշխարհի գավաթ նվաճած երկրներ
Կատեգորիա:ՖԻՖԱ Աշխարհի գավաթակիրներ
Կատեգորիա:Ֆուտբոլը Ֆրանսիայում
Կատեգորիա:Ֆուտբոլի Եվրոպայի չեմպիոններ
Կատեգորիա:Ֆուտբոլի աշխարհի չեմպիոններ
Կատեգորիա:Ֆրանսիա
Կատեգորիա:Ֆրանսիայի ֆուտբոլի ազգային հավաքական
122 (թիվ)

**122** (**հարյուր քսաներկու**), բնական թիվ, որը գտնվում է 121-ի և 123-ի միջև։

## Մաթեմատիկայում
* 122-ի թվանշանների գումարը հավասար է 5-ի
* 122-ի թվանշանների արտադրյալը հավասար է 4-ի
* 122-ը զույգ եռանիշ թիվ է
* 122-ի քառակուսին հավասար է 14 884-ի
* 41-րդ կիսապարզ թիվը

## Այլ ոլորտներում
* 122 թ., Մ.թ.ա. 122 թ.
* Տարվա 122-րդ օրը մայիսի 2-ն է (նահանջ տարիներին՝ մայիսի 1-ը)
* ASCII-ում «z» նշանի համարը

## Ծանոթագրություններ
123 (թիվ)

**123** (**հարյուր քսաներեք**), բնական թիվ, որը գտնվում է 122-ի և 124-ի միջև։

## Մաթեմատիկայում
* 123-ի թվանշանների գումարը հավասար է 6-ի
* 123-ի թվանշանների արտադրյալը հավասար է 6-ի
* 123-ը կենտ եռանիշ թիվ է
* 123-ի քառակուսին հավասար է 15 129-ի
* 123-ի թվանշանները կազմում եմ թվաբանական պրոգրեսիա (1,2,3, որտեղ d=1)
* 42-րդ կիսապարզ թիվը

## Այլ ոլորտներում
* 123 թ., Մ.թ.ա. 123 թ.
* Տարվա 123-րդ օրը մայիսի 3-ն է (նահանջ տարիներին՝ մայիսի 2-ը)
* ASCII-ում «{» նշանի համարը
* NTP-ն աշխատում է 123 պորտի միջոցով

## Ծանոթագրություններ
124 (թիվ)

**124** (**հարյուր քսանչորս**), բնական թիվ, որը գտնվում է 123-ի և 125-ի միջև։

## Մաթեմատիկայում
* 124-ի թվանշանների գումարը հավասար է 7-ի
* 124-ի թվանշանների արտադրյալը հավասար է 8-ի
* 124-ը զույգ եռանիշ թիվ է
* 124-ի քառակուսին հավասար է 15 376-ի
* 124-ի թվանշանները կազմում են երկրաչափական պրոգրեսիա (1,2,4, որտեղ q=1)

## Այլ ոլորտներում
* 124 թ., Մ.թ.ա. 124 թ.
* Տարվա 124-րդ օրը մայիսի 4-ն է (նահանջ տարիներին՝ մայիսի 3-ը)
* ASCII-ում «|» նշանի համարը
Վրացական սովետական հանրագիտարան

**Վրացական սովետական հանրագիտարան** (, ქსე), վրացալեզու առաջին բազմակողմանի հանրագիտարանը։ Լույս է տեսել 1965 թվականի սեպտեմբերի 24-ին։ Բաղկացած է 12 հատորից։

Վերջին՝ 12-րդ հատորը, որը բացառապես նվիրված է Վրացական ՍՍՀ-ին, լույս է տեսել ինչպես վրացերենով, այնպես էլ ռուսերենով։

## Խմբագրական տան ներկայացուցիչներ
* 1965 - 1992 թթ. - Իրակլի Աբաշիձե
* 1992 - 2006 թթ. - Ավթանդիլ Սաղվարելիձե
* 2006 թ.-ից. - Զուրաբ Աբաշիձե

Գլխավոր խմբագիրն է Ռոին Մետրևելին։

## Տես նաև
* Հայկական սովետական հանրագիտարան

## Արտաքին հղումներ
* ქართული ენციკლოპედია_Georgian Encyclopedia

Կատեգորիա:Հանրագիտարաններ
Կատեգորիա:Սովետական հանրագիտարաններ
Կատեգորիա:Վրացական ԽՍՀ
ČT2

**ČT2**, Չեխիայի ազգային Česká televize հեռուստաընկերության երկրորդ հեռուստաալիքն է։ 
Հեռարձակվում է 1970 թվականի մայիսի 10-ին։
Ցուցադրում է վավերագրական ֆիլմեր, բնության և կենդանիների մասին հաղորդումներ, թոք-շոուներ, արտասահմանյան (մասնավորապես անգլալեզու) ֆիլմեր, նաև ցուցադրվում են մարզական կարևոր միջոցառումներ՝ Օլիմպիական խաղեր, Ֆուտբոլի Եվրոպայի և Աշխարհի առաջնություններ։

## Պատկերանիշեր

Պատկեր:CT2 logo.svg|2007-2012
Պատկեր:ČT2 logo 2012.svg|2012 - ներկա


## Արտաքին հղումներ
* Պաշտոնական կայք

Կատեգորիա:Չեխալեզու հեռուստաալիքներ
Կատեգորիա:Չեխիայի հեռուստաընկերություններ
121 (թիվ)

**121** (**հարյուր քսանմեկ**), բնական թիվ, որը գտնվում է 120-ի և 122-ի միջև։

## Մաթեմատիկայում
* 121-ի թվանշանների գումարը հավասար է 4-ի
* 121-ի թվանշանների արտադրյալը հավասար է 2-ի
* 121-ը կենտ եռանիշ թիվ է
* 121-ի քառակուսին հավասար է 14 641-ի
* Երեք հաջորդական պարզ թվերի գումար (37 + 41 + 43)։ Այն տվյալ շարքի 12-րդ թիվն է 
* Միակ 1 + p + p^2 + p^3 + p^4 տեսքի քառակուսին, որտեղ p-ն պարզ թիվ է (տվյալ դեպքում՝ 3)։
* Դեռևս հայտնի այն երեք քառակուսիներից մեկը, որոնք ունեն n! + 1 տեսքը (մյուս երկու թվերն են 25-ը և 5041-ը)։
* Տասնվեցերորդ ինքնածին թիվը։
* Յոթերորդ Սմիթի թիվը։
* Երկրորդ Ֆրիդմանի թիվը։
մինի|Չինական շաշկի խաղի 121 վանդակ ունեցող տախտակ

## Այլ ոլորտներում
* 121 թ., Մ.թ.ա. 121 թ.
* Տարվա 121-րդ օրը մայիսի 1-ն է (նահանջ տարիներին՝ ապրիլի 30-ը)
* ASCII-ում «y» նշանի համարը
* Չինական շաշկու տախտակի վրայի դաշտերի թիվը ()։

## Ծանոթագրություններ
ČT1

**ČT1**, Չեխիայի ազգային Česká televize հեռուստաընկերության առաջին հեռուստաալիքն է։ Հեռարձակվում է 1953 թվականի մայիսի 1-ին։ Ունի ընտանեկան դիտման համար նախատեսված հաղորդումներ, մասնավորապես ցուցադրում է լուրեր, վավերագրական ֆիլմեր, չեխական ֆիլմեր, մանկական հաղորդումներ։
2012 թվականի մարտի 1-ից հեռարձակվում է նաև HD ֆորմատով։

## Պատկերանիշեր

Պատկեր:CT1 logo.svg|2007-2012
Պատկեր:ČT1 logo 2012.svg|2012 - ներկա


## Արտաքին հղումներ
* Պաշտոնական կայք

Կատեգորիա:Չեխալեզու հեռուստաալիքներ
Կատեգորիա:Չեխիայի հեռուստաընկերություններ
Չեխական հեռուստատեսություն

**Չեխական հեռուստատեսություն** (;հապավումը՝ ČT - ՉՏ), Չեխիայի ազգային հեռուստաընկերություն։

## Հեռուստաալիքներ
* *[[ČT1]]* - Հիմնվել է 1953 թվականին. ուղղված է ընտանեկան դիտման համար, ցուցադրում է լուրեր, վավերագրական ֆիլմեր, չեխական ֆիլմեր, մանկական հաղորդումներ.
* *[[ČT2]]* - Հիմնվել է 1970 թվականին. ցուցադրում է վավերագրական ֆիլմեր, բնության և կենդանիների մասին հաղորդումներ, թոկ-շոուներ, արտասահմանյան ֆիլմեր.
* *[[ČT24]]* - Հիմնվել է 2005 թվականին. շուրջօրյա լրատվական հեռուստաալիք.
* *[[ČT Sport]]* - Հիմնվել է 2006 թվականին. մարզական հեռուստաալիք.
* *[[ČT:D]]* - Հիմնվել է 2013 թվականին. Մանկական հեռուստաալիք.
* *[[ČT art]]* - Հիմնվել է 2013 թվականին. Մշակութային ուղղվածության հեռուստաալիք.

## Լուծարված հեռուստաալիքներ
* **[[ČT3]]**

## Արտաքին հղումներ
* Պաշտոնական կայք 
* Արցանց հեռարձակում 

Կատեգորիա:Մեդիաընկերություններ
Կատեգորիա:Չեխիայի հեռուստաընկերություններ
RTL Zwei

**RTL Zwei** (արտասանվում է «Էր-տե-էի ցվայ»), գերմանական մասնավոր հեռուստաալիք, գտնվում է RTL Group մեդիախմբի կազմում։ Հիմնվել է 1993 թվականի մարտի 6-ին։ Հեռարձակումը իրականացվում է ալեհավաքով, կաբելով, արբանյակով և ինտերնետով։ Ավստրիայում և Շվեյցարիայում հեռարձակվում է ողջ ծավալով՝ տեղական գովազգի ցուցադրությամբ։

2010 թ. դեկտեմբերի 1-ից սկսած հեռարձակվում է նաև բարձր պարզության ֆորմատով՝ RTL II HD տարբերակը, որը հասանելի է Գերմանիայի կաբելային հեռուստատեսության ցանցերում։

### Բաժնետերեր
* RTL Group (35,9 %)
* Bauer Media Group (31,5 %)
* Tele München Fernseh Medienbeteiligung (31,5)
* Hubert Burda Media (1,1 %)

### Բաժինը հեռուստաշուկայում

### Արտաքին հղումներ
* Պաշտոնական կայք 
* RTL II Now 
* RTL News  

### Ծանոթագրություններ

Կատեգորիա:Գերմանիայի հեռուստաընկերություններ
Կատեգորիա:Գերմանալեզու հեռուստաալիքներ
Կատեգորիա:Ժամանցային հեռուստաընկերություններ
Կատեգորիա:RTL Group
Կատեգորիա:Գերմանիայի հեռուստաալիքներ
ProSieben

**ProSieben** (կամ Pro7, արտասանվում է «Պրո Զիբեն»), գերմանական մասնավոր հեռուստաալիք։ Կաբելային և արբանյակային հեռուստատեսությամբ շուրջօրյա եթեր է իրականացնում Գերմանիայում, Ավստրիայում (ProSieben Austria) և Շվեյցարիայում (ProSieben Schweiz)։ Հեռուստաընկերությունը հիմնվել է 1988 թ. հոկտեմբերի 13-ին, «ProSieben Television GmbH» անվանումով, առաջին եթերը կայացել է 1989 թ. հունվարի 1-ին՝ փոխարինելով «Eureka TV» ալիքին։ 2000 թվականից «ProSiebenSat.1 Media AG» մեդիահոլդինգի մասն է կազմում, որի կազմում գտնվում են նաև Sat.1, kabel eins, N24, Sixx և այլ հեռուստաալիքները։ Հեռուստաալիքը ներկայացնում է գեղարվեստական ֆիլմեր, արտասահմանյան և սեփական արտադրության սերիալներ, լուրեր («Newstime», «ProSieben AustriaNews»), թոկ-շոուներ, կատակերգական և ժամանցային հաղորդումներ։

### Բաժինը հեռուստաշուկայում

### Արտաքին հղումներ
* Պաշտոնական կայք 

### Ծանոթագրություններ

Կատեգորիա:Գերմանիայի հեռուստաընկերություններ
Կատեգորիա:Շվեյցարիայի հեռուստաընկերություններ
Կատեգորիա:Գերմանալեզու հեռուստաալիքներ
Կատեգորիա:Գերմանիայի հեռուստաալիքներ
ProSieben Austria

մինի|աջից|ProSieben Austria HD պատկերանիշ

**ProSieben Austria**, ավստրիական հեռուստաալիք, գերմանական ProSieben հեռուստաընկերության ավստրիական տարբերակն է։ Հեռարձակվում է կաբելային և արբանյակային հեռուստատեսությամբ։ 2011 թ. սեպտեմբերից հեռարձակվում է բարձր պարզության ֆորմատով (ProSieben Austria HD):

### Արտաքին հղումներ
* Պաշտոնական կայք 

### Ծանոթագրություններ

Կատեգորիա:Ավստրիայի հեռուստաընկերություններ
Կատեգորիա:Գերմանալեզու հեռուստաալիքներ
Պերեց (հեռուստաալիք)

**Պերեց** (), ռուսական դաշնային հեռուստաընկերություն, և 2013 թ. դրությամբ հասանելի է Ռուսաստանի 400-ից ավելի քաղաքներում և Ռուսաստանի տարածքի 82,3 %-ում։ Եթերային ցանկը բաղկացած է ժամանցային և կատակերգական հաղորդումներից։ Հեռուստաալիքը հիմնվել է Նատալյա Դարյալովայի և Արկադի Վայների կողմից, հեռարձակումը սկսել է 1999 թ. հունիսի 7-ին «Դարյալ ՏՎ» անվանումով։ 2001 թ. հեռուստաալիքը վաճառվեց շվեդական «Modern Times Group» ընկերությանը, և 2002 թվականին հեռուստաալիքը ստացավ «**ԴՏՎ**» անվանումը։

2011 թվականին հեռուստաընկերությունը սկսեց լայնածավալ բարեփոխումներ կատարել, փոխվեց ալիքի թեմատիկան, և նույն թվականի հոկտեմբերի 17-ին հեռուստաալիքը վերանվանվել է և ստացել ներկայից «Պերեց» անվանումը։ 2012 թվականին, ըստ «Ֆորբս» ռուսական ամսագրի, ընկերությունը տեղ է գտել Ռուսաստանի նորեկ բրենդների լավագույն տասնյակում։ Ալիքը փակվել է 2015 թվականի նոյեմբերի 19-ին և փոխարինվել «Че»-ով։

Հայաստանում հեռուստաալիքը հասանելի է կաբելային հեռուստատեսության օպերատորների բաժանորդների համար։

## Արտաքին հղումներ
*Պաշտոնական կայք  
*Վիդեոալիքը ՅուԹյուբ կայքում
*[Պաշտոնական խումբը [ՎԿ] ցանցում]

## Ծանոթագրություններ

Կատեգորիա:Ռուսաստանի հեռուստաընկերություններ
Կատեգորիա:Ռուսաստանի հեռուստաալիքներ
Կատեգորիա:Ժամանցային հեռուստաընկերություններ
Կատեգորիա:Ռուսալեզու հեռուստաալիքներ